रोहतास पत्रिका/नई दिल्ली(अंशिता पाठक):
अमेरिकी राष्ट्रपति चुनाव में डेमोक्रेटिक पार्टी के प्रत्याशी बाइडन लगातार जीत की ओर बढ़ रहे हैं गुरुवार को जिन चार प्रांतों में रिपब्लिकन पार्टी के प्रत्याशी और वर्तमान राष्ट्रपति डोनाल्ड ट्रंप बढ़त बनाए हुए थे शुक्रवार को उनमें से दो प्रांतों जॉर्जिया और पेंसिलवेनिया में ने बाइडन ने बढ़त हासिल कर ली, ट्रंप की कैंपेन टीम ने कहा है कि खेल अभी खत्म नहीं हुआ है। हालांकि आपको बता दे कि जॉर्जिया में रिकॉउंटिंग होने के संभावना है।
जिन छ्ह प्रांतों मेें अभी कांटे की टक्कर जारी है, उनमें से पेंसिलवानिया, जॉर्जिया, नार्थ केरोलिना और अलास्का मेे गुरूवार तक ट्रंप बढ़त बनाए हुए थे। बाइडन नेवादा और एरिजोना मेें आगे चल रहे थे। शुक्रवार को जॉर्जिया मेें बाइडन ने ट्रंप पर 1096 ममतों की बढ़त बना ली, बुधवार शाम तक वह यहां 50000 मतों से पीछे थे जबकि अभी यहां ओवरसीज और मिलिट्री वोटों को गिना जाना बाकी है। हालांकि यहां मतों की फिर से गिनती होनी तय है इसी तरह पेंसिलवानिया में बाइडन ने ट्रंप पर 5587 मतों की बढ़त बना ली है। बुधवार शाम तक यहां ट्रंप 50 हजार मतों से आगे थे। वहीं एरीजोना और नवादा में बाइडन अपनी बढ़त बरकरार रखे हुए हैं।
बाइडन ने कहा ‘अमेरिकी चुनाव काफी मुश्किलों से भरा है लेकिन हम शांत रहेंगे। लोग इसे रोकने की कितनी भी कोशिश कर लें मैं कुछ भी गलत होने नहीं दूंगा और न उनकी परवाह करूंगा। लोकतंत्र में हमारी मजबूत विश्वास है। लेकिन राजनीति का उद्देश्य देश के लिए काम करना है। हम विपक्षी हो सकते हैं लेकिन हम दुश्मन नहीं हैं, हम अमेरिकी हैं’।
bho_Deva hin_Deva hin_Deva hin_Deva